**Szombathely Megyei Jogú Város Civil Koncepciója**

**(első olvasat)**

Tartalomjegyzék:

[1 A Civil Koncepció célja, felépítése 5](#_Toc496191291)

[2 A civil szektor kialakulása, bemutatása 5](#_Toc496191292)

[2.1 A civil szektor történetének bemutatása: 5](#_Toc496191293)

[2.2 ~~A civil szervezetek bemutatása~~: 6](#_Toc496191294)

[2.2.1 ~~Az egyesület~~ 6](#_Toc496191295)

[2.2.2 ~~Az alapítvány~~ 7](#_Toc496191296)

[2.2.3 ~~A civil társaság~~ 7](#_Toc496191297)

[2.2.4 ~~A civil szervezetnek nem minősülő hasonló szervezeti formák~~: 7](#_Toc496191298)

[2.2.4.1 ~~A közalapítvány~~ 7](#_Toc496191299)

[2.2.4.2 ~~A nonprofit gazdasági társaság~~ 8](#_Toc496191300)

[3 Szombathelyi civil helyzetkép 8](#_Toc496191301)

[3.1 Az Önkormányzat által alapított Közalapítványok ~~bemutatása~~: 10](#_Toc496191302)

[3.1.1 ~~A Savaria Történelmi Karnevál Közhasznú Közalapítvány~~: 10](#_Toc496191303)

[3.1.2 ~~A „Szombathely Szent Márton Városa” Jóléti Alapítvány~~: 11](#_Toc496191304)

[3.1.3 ~~A Szombathelyért Közalapítvány~~: 11](#_Toc496191305)

[3.1.4 ~~A Kutyamenhely Alapítvány~~: 11](#_Toc496191306)

[3.2 Az Önkormányzat és a civil szervezetek együttműködése Szombathelyen: 12](#_Toc496191307)

[3.2.1 Az Önkormányzati támogatások: 12](#_Toc496191308)

[3.2.1.1 Az Önkormányzati támogatások rendszere: 12](#_Toc496191309)

[3.2.1.2 A támogatási döntés megszületésének, a támogatási szerződés megkötésének folyamata és az elszámolás rendje: 13](#_Toc496191310)

[3.2.1.2.1 A költségvetésben külön soron nyújtott támogatások és a támogatás nyújtásának folyamata: 13](#_Toc496191311)

[3.2.1.2.2 A feladat ellátási megállapodások, és a forrás átadásának folyamata: 13](#_Toc496191312)

[3.2.1.2.3 Az egyedi kérelem és a támogatás nyújtásának folyamata: 14](#_Toc496191313)

[3.2.1.2.4 A pályázat és a pályázati folyamat: 14](#_Toc496191314)

[3.2.1.2.5 A támogatás odaítélésnek különös szabályai: 15](#_Toc496191315)

[3.2.1.2.6 Az elszámolás rendje: 15](#_Toc496191316)

[3.2.1.3 Az Önkormányzati támogatások alakulása: 16](#_Toc496191317)

[3.2.2 Az Önkormányzat és a civil szervezetek konzultatív szervezete, a Civil Fórum: 21](#_Toc496191318)

[3.2.2.1 A polgármester által a Civil Fórumba közvetlenül delegált szervezetek bemutatása: 22](#_Toc496191319)

[3.2.2.1.1 Vas Megye és Szombathely Megyei Jogú Város Nyugdíjas Szövetsége, Képviselete: 22](#_Toc496191320)

[3.2.2.1.2 Szombathelyi Civil Kerekasztal: 23](#_Toc496191321)

[3.2.2.1.3 Vas Megyei Civil Információs és Önkéntes Centrum: 23](#_Toc496191322)

[3.2.3 Az Önkormányzat és a civil szervezetek egyéb együttműködései: 24](#_Toc496191323)

[3.2.3.1 Az Év Civil szervezete-díj: 24](#_Toc496191324)

[3.2.3.2 A szombathely.hu „civil aloldala” és a szombathelypont.hu: 25](#_Toc496191325)

[3.2.3.3 Az Önkormányzat és a civil szervezetek közös pályázata: 25](#_Toc496191326)

[3.2.3.4 Az Önkormányzat egyéb koncepcionális dokumentumai és a Civil Koncepció kapcsolatának vizsgálata: 26](#_Toc496191327)

[4 Célkitűzéseink 27](#_Toc496191328)

**Ábrajegyzék:**

[1. ábra A Szombathelyen bejegyzett civil szervezetek száma 8](#_Toc496191415)

[2. ábra Az Önkormányzati Támogatások Rendszerében regisztrált szervezetek száma 9](#_Toc496191416)

[3. ábra A Szombathelyen bejegyzett civil szervezetek megoszlása 10](#_Toc496191417)

[4. ábra Az Önkormányzati Támogatások Rendszerében regisztrált civil szervezetek megoszlása 10](#_Toc496191418)

[5. ábra 2016. évben támogatott civil szervezetek száma, támogatás mértéke 16](#_Toc496191419)

[6. ábra 2016. évben civil szervezet részére nyújtott támogatások ágazatokként 17](#_Toc496191420)

[7. ábra Pályázatokon keresztül történt működési támogatások 2015-2017. években 19](#_Toc496191421)

[8. ábra Ingyenes használatba adási szerződéssel rendelkező szervezetek 21](#_Toc496191422)

***Kapcsolódó jogszabályok jegyzéke[[1]](#footnote-1)****:*

1. *A civil szervezetekre vonatkozó főbb központi jogaszályok:*

* *Magyarország Alaptörvénye*
* *A polgári törvénykönyvről szóló 2013. évi V. törvény*
* *A polgári perrendtartásról szóló 1952. évi III. törvény*
* *A számvitelről szóló 2000. évi C. törvény*
* *Az államháztartásról szóló 2011. évi CXCV. törvény a végrehajtásáról szóló 368/2011. (XII. 31.) KORM. rendelettel egységes szerkezetben*
* *A személyi jövedelemadóról szóló 1995. évi CXVII. törvény*
* *Az illetékekről szóló 1990. évi XCIII. törvény*
* *Az általános forgalmi adóról szóló 2007. évi CXXVII. törvény*
* *Az adózás rendjéről szóló 2003. évi XCII, törvény*
* *A cégnyilvántartásról, a bírósági cégeljárásról és a végelszámolásról szóló 2006. évi V. törvény*
* *A csődeljárásról és a felszámolási eljárásról szóló 199. évi IL. törvény*
* *Az egyesülési jogról, közhasznú jogállásról, valamint a civil szerveztek működéséről és támogatásáról szóló 2011. évi CLXXV. törvény*
* *A civil szerveztek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény*
* *A közérdekű önkéntes tevékenységről szóló 2005. évi LXXXVIII. törvény*
* *A közpénzekből nyújtott támogatások átláthatóságáról szóló 2007. évi CLXXXI. törvény*
* *A személyi jövedelemadó meghatározott részének az adózó rendelkezése szerinti felhasználásáról szóló 1996. évi CXXVI. törvény*
* *A társadalmi szervezetek nyilvántartásának ügyviteli szabályairól szóló 6-1989.(VI.8.) IM rendelet*
* *A civil szervezetek bírósági eljárásokban alkalmazandó űrlapjairól szóló 11/2012. (II.29.) KIM rendelet*
* *A civil szerveztek gazdálkodása, az adománygyűjtés és a közhasznúság egyes kérdéseiről szóló 350/2011. (XII.30.) KORM. rendelet*
* *A civil szerveztek által igénybe vehető infrastruktúra- támogatásról szóló 554/2013. (XII. 31.) KORM. rendelet*
* *A Nemzeti Együttműködési Alappal kapcsolatos egyes kérdésekről szóló 2/5/2012. (II.16.) KIM rendelet*
* *A számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII.19.) KORM. rendelet*
* *A személyi jövedelemadó meghatározott részében az adózó rendelkezése szerint részesített kedvezményezetteknek átutalt összeg felhasználásáról szóló közlemény formai és tartalmi követelményeiről szóló 9/2008. (IV.10.) PM-SZMM együttes rendelet*

1. *Egyes szervezettípusokra vonatkozó egyéb központi jogszabályok:*

* *A sportról szóló 2004. évi I. törvény*
* *A polgárőrségről és a polgárőri tevékenységről szóló 2011. évi CLXV. törvény*
* *A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény*
* *Az önkéntes kölcsönös biztosító pénztárakról szóló 1993. évi XCVI. törvény*
* *A munkavállalói résztulajdonosi programról szóló 1992. évi XLIV. törvény*
* *Az európai területi együttműködési csoportosulásról szóló 2007. évi XCIX. törvény*
* *A vad védelméről, vadgazdálkodásról, valamit a vadászatról szóló 1996. évi LV. törvény*
* *A biztosítókról és a biztosítási tevékenységről szóló 2003. évi LX. törvény*
* *A nemzetiségek jogairól szóló 2011. évi CLXXIX. törvény*
* *Az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény*

1. *Szombathely Megyei Jogú Város Önkormányzata önkormányzati rendelete:*

* *Szombathely Megyei Jogú Város Önkormányzata Közgyűlésének 47/2013. (XII. 4.) önkormányzati rendelete az önkormányzati forrásátadásról*

# **A Civil Koncepció célja, felépítése**

2013. évben Szombathely Megyei Jogú Város Közgyűlése 25/2013. (I.31.) Kgy számú határozatával elfogadta Szombathely Megyei Jogú Város Civil Koncepcióját, amely a 2013-2016. év közötti időszakra célokat határozott meg az Önkormányzat számára. A Civil Koncepcióban megfogalmazott célok sikeresen megvalósultak. Az Önkormányzat az elért eredmények bemutatásán, aktuális helyzetkép feltérképezésén, a helyzetelemzésből levont következtetések segítésével szeretne hosszú távú - 5 éves időtartamra vonatkozó (2018-2022.) - célokat meghatározni önmaga számára, a civil szervezetek közti együttműködés hatékonyabbá tétele érdekében.

A Koncepcióban bemutatásra kerül, *~~hogy az egyesülési jogról, közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban civil törvény) értemében mit nevezünk civil szervezetnek~~*, *a szombathelyi civil helyzetkép*, milyen civil szervezetek vannak Szombathelyen, az Önkormányzat és civil szervezetek milyen formában működnek együtt egymással, továbbá az együttműködések hatékonyabbá tétele milyen módon érhető el.

# **A civil szektor kialakulása, bemutatása**

## **A civil szektor történetének bemutatása:**

A magyarországi civil szektor történetét, mai formája kialakulásának történelmi előzményeit kutatók az államlapításig vezetik vissza. A jótékonyság, az elesettek segítése intézményesült formát öltött már a kezdeti, államalapítást követő időkben az állami szervezet és az egyház felismeréséből kiindulva. Történelmünk során számos példa mutatja, hogy ha nem is mindig reflektorfényben, de alakult, változott, fejlődött a mai értelemben vett civil társadalom. Az elkobzott vagyon szerzetesrendnek adományozásától az egyházi tized „negyedelésén”, a második budai kórház megalapításán, a Szent György Társulaton át a céhek mellett működő segélypénztárokig számos konkrét példa mutatja a változatos formákat, amelyek az elmúlt ezer évben kialakultak, elterjedtek. Természetesen a fejlődés üteme nem mindig volt dinamikus, nem mindig követte az európai trendeket, de ezen időszakokat azonban mindig számban, formagazdagságban és motivációban is fellendülés követte.[[2]](#footnote-2)

A demokratikus átalakulás a civil szervezetek számára fellendülést hozott. A rendszerváltozást követő jogszabályváltozások következtében, – létrejött az egyesülési jogról, a civil szervezetek működéséről és támogatásáról szóló 1989. évi II. törvény – lehetővé vált a civil szervezetek szabad létrehozása. A következő években óriási méretékben megnőtt a szervezet alapítási kedv, különböző tevékenységi körben működő civil szervezetek jöttek létre. Ezek a szervezetek állampolgárok nagy számát tudhatták a tagjaik között.

A szervezet alapítási kedv tovább nőtt a személyi jövedelemadó meghatározott részének az adózó rendelkezése szerinti közcélú felhasználásáról szóló 1996. évi CXXVI. törvény és a közhasznúságról szóló törvény létrejöttével. Az államigazgatás központi és helyi szervei felismerték a civil szervezetekkel való együttműködés lehetőségét. A jogszabályok létrehozását a civil szektor erősítése követte például képzéseken, alapok létrehozásán keresztül.

Majd 2005. évben *~~létrejött~~* *megalkották* a közérdekű önkéntes tevékenységről szóló 2005. évi LXXXVIII. törvény*t* *~~is~~*.

Társadalmi egyeztetést követően 2011. évben elfogadták az egyesülési jogról, közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényt, amely 2012. évben lépett hatályba, és azóta többször módosult.

## ***~~A civil szervezetek bemutatása:~~***

*~~„Az egyesülési jog olyan szabadságjog, amely lehetővé teszi, hogy személyek másokkal közösen szervezeteket, illetve közösségeket (civil szervezeteket) hozzanak létre.”[[3]](#footnote-3)~~*

*~~Civil szervezet a civil társaság, a Magyarországon nyilvántartásba vett egyesület, és az alapítvány és a civil társaság. Ebben a fejezetben a civil szervezetnek nem minősülő hasonló szervezeti formák mellett ezek a szervezetek kerülnek bemutatásra.~~*

### *~~Az egyesület~~*

*~~Az egyesület az egyesülési jog alapján létrehozott szervezet, jogi személy, amely nyilvántartásba vétellel jön létre. Különös formáira, a szövetségre, a pártra, a szakszervezetre, továbbá a külön törvény hatálya alá tartozó tevékenységet végző egyesületekre törvény az egyesületre vonatkozó rendelkezésektől eltérő szabályokat állapíthat meg.[[4]](#footnote-4)~~*

*~~Az egyesület különös formái:~~*

* *~~a szövetség: olyan egyesület, amelynek tagja egyesület, alapítvány, egyéb jogi személy, jogi személyiséggel nem rendelkező szervezet vagy civil társaság lehet, létrehozásához két tagszervezet egybehangzó akarata elegendő.[[5]](#footnote-5)~~*
* *~~a párt: a civil törvény a pártot az egyesületi formából származtatja, azonban működését és gazdálkodását sarkalatos törvényben szabályozza- a civil törvény nem sarkalatos törvény-. Lényeges különbség az egyesület és a párt között, hogy a párt társadalmi célok helyett politikai célokat szem előtt tartva működik. [[6]](#footnote-6)~~*
* *~~a szakszervezet: olyan egyesület, amelynek elsődleges célja a munkavállalók érdekeinek védelme. [[7]](#footnote-7)~~*
* *~~további különös formái: azok a szervezetek, amelyeket a civil törvényen és a Ptk.-n túl részletszabályokat tartalmazó ágazati törvények is szabályoznak.[[8]](#footnote-8) Ilyenek például a kölcsönös biztosító egyesületek, nemzetiségi egyesületek, sportegyesületek, sportszövetségek, vadásztársaságok, vallási egyesületek.~~*

*~~Az alapítványok mellett fenti szervezetek képezik jelen vizsgálat tárgyát, ugyanis a vizsgálat során alátámasztásra kerül majd, hogy a civil szervezetek legnagyobb hányadát az egyesületek képezik.~~*

### *~~Az alapítvány~~*

*~~Az alapítvány az alapítók vagyonának célra rendelése érdekében bírósági nyilvántartásba vétellel létrehozott civil szervezet. Az alapítvány céljává bármely törvényes, jó erkölcsbe nem ütköző tevékenység megvalósítása válhat, a közérdekűség nem feltétel, de lényeges, hogy ennek a célnak tartósnak kell lennie.[[9]](#footnote-9) Tehát az alapítvány az alapítók vagyonának célra rendelése mellett egy tartós cél megvalósítására létrejövő civil szervezet. Az alapítvány tekintetében a civil törvény csak az induló tőke szükséges mértékét szabályozza.[[10]](#footnote-10) A főbb rendelkezéseket a Ptk. tartalmazza.~~*

### *~~A civil társaság~~*

*~~A civil társaság fentiekkel ellentétben a civil szervezet egy kevésbé bürokratikus formáját jelenti, az adminisztratív terhek ebben az esetben lényegen alacsonyabbak. Az egyesülethez hasonlóan közösségi cél megvalósítására jön létre, azonban a bírósági nyilvántartásba vétel helyett társasági szerződéssel. Számviteli beszámolót nem köteles készíteni, statisztikai számmal, adószámmal nem rendelkezik. Mivel a civil társaság a bíróságon nem kerül bejegyzésre, azok számáról releváns információs nem áll rendelkezésre.~~*

### *~~A civil szervezetnek nem minősülő hasonló szervezeti formák:~~*

#### *~~A közalapítvány~~*

*~~A közalapítvány az államháztartásról szóló 1992. évi XXXVIII. törvény 2006. évi módosításáig az alapítvány egy formája volt, azonban fenti törvény hatályon kívül helyezte ezt a rendelkezést, így a közalapítvány egy teljesen elkülönülő jogformává vált. Kijelenthető, hogy a 2006. évi törvénymódosítás célja az állami, önkormányzati vagyon védelme volt. Azonban fenti törvény 1.§ (2) bekezdése azt is kimondja, hogy a törvény hatálybalépése előtt nyilvántartásba vett közalapítvány működésére a Ptk. alapítványra vonatkozó rendelkezéseit eltéréssel kell alkalmazni, és bár a civil törvény 2. § 6. pontja nem sorolja a civil szervezetek közé a közalapítványt alapvetően mégis a civil szervezetekre vonatkozó szabályokat kell rá alkalmazni.~~*

*~~Bár a közalapítvány a civil törvény szerint nem minősül civil szervezetnek, azokat társadalmi célok megvalósítására hozzák létre. Ezért fontos azok bemutatása is a Koncepcióban.~~*

#### *~~A nonprofit gazdasági társaság~~*

*~~A civil szervezetnek nem minősülő másik hasonló szervezeti forma a nonprofit gazdasági társaság. A gazdasági társaságokról szóló 2006. évi IV. törvény lehetővé teszi olyan gazdasági társaságok létrehozását, amelyek tevékenysége nem jövedelemteremtésre irányul. Bár a civil törvény ezt a szervezettípust sem sorolja a civil szervezetek közé, a nonprofit gazdasági társaságnak lehetősége van közhasznú jogállásúvá válni – hiszen közcél megvalósítására hozzák létre -, és ebben az esetben ugyanazoknak a feltételeknek kell megfelelnie, mint a civil szervezeteknek (közhasznúsági mutatók teljesítése, közhasznúsági melléklet készítése). Különbség azonban továbbra is, hogy a nonprofit gazdasági társaságok nyilvántartását a bíróságon belül nem a civil szervezetek nyilvántartásáért felelős szervezeti egység végzi, hanem a cégbíróság. Az Önkormányzat több nonprofit gazdasági társaságot is létrehozott, de ezek a szervezetek a Koncepcióban nem kerülnek bemutatásra.~~*

# **Szombathelyi civil helyzetkép**

Szombathelyen a www.birosag.hu adatai alapján közel 700 bejegyzett civil szervezet működik, amelynek 70 %-a egyesület.[[11]](#footnote-11)

|  |  |  |
| --- | --- | --- |
| **A Szombathelyen bejegyzett civil szervezetek száma a bíróság.hu adatai alapján 2016. évben** | | |
| **Civil szervezetek típusa** | **civil szervezetek száma (db)** | **megoszlása (%)** |
| Egyesület | 436 | 70 |
| Alapítvány | 190 | 30 |
| **Összesen:** | **626** | **100** |

1. ábra A Szombathelyen bejegyzett civil szervezetek száma

Az 1. ábrához képest az Önkormányzati Támogatások Rendszerében regisztrált szervezetek száma az alábbiak szerint alakul:[[12]](#footnote-12)

|  |  |  |
| --- | --- | --- |
| **Az Önkormányzati Támogatások Rendszerében regisztrált Szombathelyen bejegyzett vagy Szombathelyen tevékenykedő szervezetek száma 2016. évben** | | |
| **Civil szervezetek típusa** | **civil szervezetek száma (db)** | **megoszlása (%)** |
| Egyesület | 243 | 79 |
| Alapítvány | 64 | 21 |
| **Összesen:** | **307** | **100** |

2. ábra Az Önkormányzati Támogatások Rendszerében regisztrált szervezetek száma

Az Önkormányzat ténylegesen működő civil szervezetnek tekinti azt a szombathelyi székhelyű civil szervezetet vagy országos szervezet tagszervezetét, amelynek telephelye egyéb központja Szombathelyen van, programjai a városhoz kapcsolódnak és az Önkormányzat által 2014. évben kialakított Önkormányzati Támogatások Rendszerében[[13]](#footnote-13) legalább egyszer beregisztrált. Ez 307 civil szervezetet jelent, amely a bíróság.hu oldalon található Szombathelyen bejegyzett civil szervezetek számának körülbelül 50%-a. Érdemes megemlíteni, hogy az Önkormányzati Támogatások Rendszerében regisztrált szervezet között találhatók olyan országos szervezet tagszervezetei is, amelynek telephelye egyéb központja Szombathelyen van, programjai a városhoz kapcsolódnak. Ezen szervezetek egy része nem Szombathelyen bejegyzett szervezet.

A Szombathelyen bejegyzett szervezetek tevékenységüket tekintve sokfélék. A bíróság.hu[[14]](#footnote-14) és az Önkormányzati Támogatások Rendszere[[15]](#footnote-15) adatai alapján a legtöbb civil szervezet a sport területén tevékenykedik. *A statisztikai adatok alapján városunk civil szektorának fő tevékenység szerinti megoszlása nem mutat jelentős eltérést az országos tendenciáktól, azonban a felsorolt tevékenységek fedik egymást, mert egy-egy szervezet több tevékenységi területet, feladatot is felvállal.*

|  |  |  |  |  |  |  |
| --- | --- | --- | --- | --- | --- | --- |
| **A Szombathelyen bejegyzett civil szervezetek megoszlása tevékenységi körök szerinti bontásban a bíróság.hu adatai alapján 2016. évben** | | | | | | |
| **Tevékenységi kör megnevezése** | **Egyesület** | | **Alapítvány** | | **Összesen** | |
| **db** | **%** | **db** | **%** | **db** | **%** |
| Sporttevékenység | 137 | 31 | 20 | 11 | 157 | 25 |
| Kulturális tevékenység | 96 | 22 | 44 | 23 | 140 | 22 |
| Oktatási tevékenység | 29 | 7 | 26 | 14 | 55 | 9 |
| Egészségügyi tevékenység | 20 | 5 | 36 | 19 | 56 | 9 |
| Szociális tevékenység | 10 | 2 | 15 | 8 | 25 | 4 |
| Érdekképviseleti tevékenység | 39 | 9 | 0 | 0 | 39 | 6 |
| Polgári védelem, tűzoltó, közbiztonság | 5 | 1 | 2 | 1 | 7 | 1 |
| Szabadidő, hobby tevékenység | 18 | 4 | 0 | 0 | 18 | 3 |
| Környezetvédelem | 9 | 2 | 5 | 3 | 14 | 2 |
| Egyéb | 73 | 17 | 42 | 22 | 115 | 18 |
| **Összesen:** | **436** | **100** | **190** | **100** | **626** | **100** |

3. ábra A Szombathelyen bejegyzett civil szervezetek megoszlása

|  |  |  |
| --- | --- | --- |
| **Az Önkormányzati Támogatások Rendszerében regisztrált Szombathelyen bejegyzett vagy Szombathelyen tevékenykedő civil szervezetek megoszlása tevékenységi körönként 2016. évben** | | |
| **Tevékenységi kör megnevezése** | **civil szervezetek száma (db)** | **megoszlása (%)** |
|
| Sporttevékenység | 100 | 33 |
| Kulturális tevékenység | 72 | 23 |
| Oktatási tevékenység | 31 | 10 |
| Egészségügyi tevékenység | 27 | 9 |
| Szociális tevékenység | 25 | 8 |
| Polgári védelem, tűzoltó, közbiztonság | 7 | 2 |
| Szabadidő, hobby tevékenység | 2 | 1 |
| Környezetvédelem | 1 | 0 |
| Egyéb | 42 | 14 |
| **Összesen:** | **307** | **100** |

4. ábra Az Önkormányzati Támogatások Rendszerében regisztrált civil szervezetek megoszlása

## Az Önkormányzat által alapított Közalapítványok *~~bemutatása:~~*

Szombathely Megyei Jogú Város Önkormányzata kulturális, szociális, egyéb célok megvalósítására 5 közalapítványt alapított, amelyből időközben egy megszűnt. A Savaria Karnevál Közhasznú Közalapítvány kulturális célokat valósít meg, a „Szombathely Szent Márton Városa” Jóléti Alapítvány szociális célok megvalósítására, a Szombathelyért Közalapítvány és a Kutyamenhely Alapítvány pedig a város számára fontos egyéb célok megvalósítása érdekében került létrehozásra.

### *~~A Savaria Történelmi Karnevál Közhasznú Közalapítvány:~~*

*~~A Savaria Történelmi Karnevál Közhasznú Közalapítvány Szombathely város történelmi múltjának ápolása, hagyományainak, történelmi emlékeinek felkutatása, megőrzése, a feltárt történelmi értékek a Savaria Történelmi Karneválon való bemutatása, Szombathely város idegenforgalmának fellendítése érdekében 2000. évben került létrehozásra. 7 tagú kuratóriummal működik, akik évente legalább 4 alkalommal üléseznek. Tevékenységüket 5 tagú felügyelőbizottság ellenőrzi. A Közalapítvány legfőbb feladata a Savaria Turizmus Nonprofit Kft-vel együttműködve a Savaria Történelmi Karnevál megszervezése és lebonyolítása. Az Önkormányzat fenti célok, feladatok megvalósítását költségvetésen külön soron biztosított támogatás formájában segíti. A Közalapítvány köteles működéséről évente egyszer az Alapítónak beszámolni.~~*

### *~~A „Szombathely Szent Márton Városa” Jóléti Alapítvány:~~*

*~~A „Szombathely Szent Márton Városa” Jóléti Alapítvány célja Szombathely város lakói szociális gondjainak enyhítése, mindennapi megélhetésük biztonságosabbá tétele, az időskorúaknál, egészségügyi állapotuknál fogva hátrányos helyzetbe kerültek segítése, e célok érdekében társadalmi összefogás kialakítása, és a lakosság szociális célú segítő tevékenységének kibontakoztatása. 1991-ben került létrehozásra, jelenleg 7 tagú kuratóriummal működik, akik évente legalább két alkalommal üléseznek. Fenti célok megvalósításához az Önkormányzat költségvetésében külön soron járul hozzá. A Közalapítvány minden év tavaszán pályázatot ír ki szervezetek számára szociális programok megvalósításához, nevéhez fűződik a Családok Karácsonya program megvalósítása, valamint az Önkormányzat által 2016. évben létrehozott Kariatida ösztöndíj programban, mint döntéshozó vesz részt. Tevekénységéről évente egy alkalommal, rendszerint június hónapban a Közgyűlés előtt számol be.~~*

### *~~A Szombathelyért Közalapítvány:~~*

*~~Szombathely Megyei Jogú Város Közgyűlése 1999. évben szorgalmazta, hogy az 1991. óta működő Szombathelyért Alapítvány a továbbiakban közalapítványként folytassa tevékenységét, valamint a létrehozandó Szombathelyért Közalapítvány olvadjon össze a 1995. óta tevékenykedő Szombathely Megyei Jogú Város Közbiztonságáért Közalapítvánnyal. Fentiek figyelembevételével 1999. februárjában került a Közgyűlés elé a Szombathelyért Közalapítvány alapító okiratának elfogadásáról szóló előterjesztés, amelyet a testület 43/1999. (II.25.) Kgy. számú határozatával hagyott jóvá. Számos különböző, de a város fejlődése szempontjából fontos cél került megfogalmazásra a Közalapítvány számára. Ilyenek például az épített és természeti környezet védelmének biztosítása, a vízrendezés és a csapadékvíz elvezetésének, egészséges ivóvízellátás biztosításában való segítségnyújtás az óvodai nevelés, az alap- és középfokú nevelés, a gyermek és ifjúsági feladatokról, az egészségügyi alapellátásról való gondoskodás, a közművelődési, tudományos, művészeti tevékenység támogatása, közvélemény-kutatások készíttetése, az ifjúsági és diáksport, szabadidősport támogatása, közrend és közlekedésbiztonság védelme, bűnmegelőzés és az áldozatvédelem. Fontos cél továbbá a településfejlesztés, településrendezés támogatása, a helyi közutak és közterületek fenntartásához támogatás biztosítása. Fenti célok megvalósulását a 9 tagú kuratórium segíti elő, amely legalább évente két alkalommal ülésezik. Tevékenységüket három tagú felügyelőbizottság ellenőrzi.~~*

### *~~A Kutyamenhely Alapítvány:~~*

*~~A Kutyamenhely Alapítvány 1993. évben került létrehozásra azzal a céllal, hogy a környezet - és természetvédelem keretén belül a városi gyepmesterrel együttműködve gondoskodjon a gazdátlan, kóbor ebek elhelyezéséről, megfelelő szintű betegségmegelőző, gyógyító ellátásukról, táplálásukról és arról, hogy részükre minél előbb olyan otthont találjanak, ahol biztosítottak az ebtartáshoz szükséges feltételek. Fenti célok megvalósítása érdekében állatmenhely létrehozása volt a feladata. Jelenleg 5 tagú kuratóriummal működik, akik évente legalább két alakalommal üléseznek. Az elmúlt időszakban, a Közalapítvány az Állatvédők Vasi Egyesületének segítségével jelentős előrelépést ért el egy erdei állatotthon kialakításában. Sok feladat azonban még megoldásra vár, mint a közművesítés, utak, járdák kialakítása, további kennelek vásárlása, felállítása, a rossz egészségi állapotú állatok számára könnyűszerkezetes épület felállítása. Előre láthatólag 2017. júliusában pedig megnyitja kapuit a kutyamenhely, amely inkább erdei állatotthonként fog funkcionálni.~~*

## **Az Önkormányzat és a civil szervezetek együttműködése Szombathelyen:**

Ahogy azt a 2013. évben elfogadott Civil Koncepció is lefektette, az Önkormányzat fontosnak tartja partnerség kialakítását a civil szervezetekkel. Az együttműködések különböző formában valósulnak meg. Az Önkormányzat információt cserél a civil szervezetekkel, kikéri a civil szervezek véleményét, egyes esetekben be is építi az általuk tett javaslatokat, támogatja azokat, egyes szervezetekkel feladat-ellátási megállapodást köt. A támogatások fejében a teljesség igénye nélkül a civil szervezetek programokat valósítanak meg, eredményeket hoznak a városnak, az Önkormányzat programjait részben bonyolítják, színesítik vagy látogatják.

### Az Önkormányzati támogatások:

#### Az Önkormányzati támogatások rendszere:

A támogatások tekintetében – a nem számszerűsíthető támogatások kivételével - a civil szervezetek 2014. január 1. napjától az Önkormányzat által kialakított Önkormányzati Támogatások Rendszerén keresztül elektronikusan igénylik az Önkormányzat által nyújtott támogatásokat. Szombathely Megyei Jogú Város Civil Koncepciója, amely 2013-2016. terjedő időszakra szólt, az Önkormányzat számára olyan feladatirányokat határozott meg, amelyek az Önkormányzat és a civil szervezetek közti együttműködést hatékonyabbá teszik. A 2013. évben elfogadott Civil Koncepció helyzetértékelése megmutatta, hogy szükséges egy városi civil regiszter elkészítése, amely folyamatosan aktuális információkat tartalmaz az Önkormányzattal együttműködő civil szervezetekről, alkalmas a civil szervezetekkel való folyamatos kommunikációra, valamint egy olyan támogatási rendszer kialakítása is szükséges, amely egységes követelményeket fogalmaz meg minden civil szervezet számára, és naprakész információt is nyújt az Önkormányzat számára az általa nyújtott támogatások mértékéről. Ennek a feladatiránynak a megvalósítására került kidolgozásra az Önkormányzati Támogatások Rendszere, amely a Kormányzati törvénymódosításoknak köszönhetően a civil szervezeteken túl kiterjesztésre került minden, az Önkormányzathoz támogatásért forduló szervezetre. Egyúttal Szombathely Megyei Jogú Város Közgyűlése az önkormányzati támogatások egységesítése érdekében 2014. novemberében fogadta el az önkormányzati forrásátadásról szóló 47/2013. (XII.4.) önkormányzati rendeletét, amelyet azóta többször módosított (a továbbiakban: Rendelet). A Rendelet hatálya a hivatalosan bejegyzett, nyilvántartásba vett államháztartáson kívüli és belüli szervezetekre terjedt ki, egyenlő feltételeket teremtve ezzel minden szervezet számára. Lefektette, hogy az Önkormányzattól támogatást igénylő szervezetnek a támogatási igény előterjesztését megelőzően, előzetesen regisztrálnia kell az Önkormányzat hivatalos honlapján (www.szombathely.hu) erre rendszeresített felületen, amely az Önkormányzati Támogatások Rendszere elnevezést kapta. Ez az informatikai rendszer nem csak a támogatásokat bonyolítja, hanem folyamatos információt nyújt a szervezetekről, a nyújtott támogatásokról, valamint elektronikus úton kommunikál a támogatást igénylő szervezetekkel. A naprakész információkat az biztosítja, hogy a szervezetek a regisztráció során megadott adataiban bekövetkezett minden változást kötelesek a változást bekövetkező 15 napon belül a regisztrációs felületen átvezetni, valamint minden év január 31. napjáig a regisztrációt megújítani. A támogatási igényt pedig csak a regisztrációt követően a rendelet alapján kialakított elektronikus adatlapon lehet előterjeszteni. Ahhoz, hogy mindez megfelelően működjön szükség volt arra is, hogy a szervezetek részletes tájékoztatást kapjanak a rendszer működéséról.

#### A támogatási döntés megszületésének, a támogatási szerződés megkötésének folyamata és az elszámolás rendje:

Az Önkormányzati támogatások lehetnek költségvetésben külön soron nyújtott egyszeri, költségvetésben külön soron nyújtott feladat-ellátási megállapodáson alapuló, valamint egyedi kérelem vagy pályázat útján nyújtott egyszeri támogatások.

##### A költségvetésben külön soron nyújtott támogatások és a támogatás nyújtásának folyamata:

A költségvetésben külön soron nyújtott támogatások mértéke a költségvetés tervezetének összeállítása alatt zajló egyeztetések során kerül beállításra, a Közgyűlés a költségvetés tárgyalásakor dönt a tervezetben szereplő előirányzat elfogadásáról. A támogatási szerződés egy évre a költségvetés elfogadását követően az Önkormányzati Támogatások Rendszerén keresztül utólagosan benyújtott egyedi kérelem alapján kerül megkötésre. A támogatási összeg a támogatási szerződés megkötését követő 30 napon belül kerül kiutalásra a civil szervezet számára. A támogatási összeg felhasználásáról a civil szervezet a szerződésben szereplő határidőben számol be az önkormányzatnak. A költségvetésben külön soron nyújtott támogatásban több évtizede működő, jelentős eredményeket elérő szervezetek részesülnek.

##### A feladat ellátási megállapodások, és a forrás átadásának folyamata:

Szombathely Megyei Jogú Város Önkormányzata az elmúlt évtizedekben széleskörű partnerséget alakított ki – feladat-ellátási megállapodásokon keresztül - több Szombathelyen működő civil szervezettel. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76.§ (2) bekezdés c) és g) pontja alapján az Önkormányzat kötelező feladata az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása, illetve a szabadidő kulturális célú eltöltéséhez a feltételek biztosítása, amely feladat ellátására az Önkormányzat hosszú távra megállapodást kötött a Gyöngyöshermán-Szentkirályi Polgári Körrel, a Petőfi Telepért Egyesülettel, a Zanati Kulturális és Sportegyesülettel, a Herényi Kulturális és Sport Egyesülettel, a Vas Megyei Tudományos és Ismeretterjesztő Egyesülettel költségvetésben külön soron biztosított támogatás nyújtása mellett, valamint a Szombathelyi SOTER Evangélikus Egyesülettel költségvetési támogatás biztosítása nélkül. Az Önkormányzat a Derkovits Városrészért Egyesülettel egyéb, a településrészhez kötődő tevékenységek ellátására is kötött feladat-ellátási megállapodást.

A 2013. évben elfogadott Civil Koncepció elkészítésekor már kirajzolódott, hogy az Önkormányzat szélesebb körű partnerség kialakítására törekszik a civil szervezetekkel, ezért a feladat-ellátással rendelkező civil szervezetek száma tovább bővült. 2016. januárjában egy éves időtartamra az Önkormányzat további 3 civil szervezettel, a Szombathelyi Civil Kerekasztallal, a Vas Megye és Szombathely Megyei Jogú Város Nyugdíjas Szövetsége Képviseletével, és a Joskar-Ola Alapítvánnyal kötött feladat-ellátási megállapodást, egyéb tevékenységek ellátására.

Az egy éves időtartam lejáratát követően felmerült a szerződések meghosszabbításának lehetősége, valamint több már előzőekben hosszú távra megkötött szerződés lejárt, szükséges volt azok a megújítása is. A Polgármesteri Hivatal megvizsgálta a szerződések újra kötésének lehetőségét. A vizsgálat során megmutatkozott, hogy a feladat-ellátási megállapodásokat Szombathely Megyei Jogú Város Önkormányzata különböző lejárati dátummal, különböző időintervallumokra kötötte. Az érintett szervezettekkel történt egyeztetések alkalmával a szervezetek kérték a feladat-ellátási megállapodások 5 éves időtartamra való megkötését, valamint egy szervezet jelezte, hogy tevékenységét előre láthatólag 2017. évben megszünteti. Mindezek hatására az Önkormányzat az érintett szervezetekkel - a megszűnő szervezet kivételével - változatlan tartalommal, a költségvetési évhez igazítva, 2021. december 31. napjáig szóló időtartamra kötött feladat-ellátási megállapodást. Ezáltal az Önkormányzattal szorosan együttműködő civil szervezetek működése hosszú távon biztosítottá vált.

A feladat-ellátási megállapodással rendelkező szervezetek is költségvetésben külön soron szereplenek a költségvetésben, azonban ebben az esetben először a megállapodás tervezetét tárgyalja meg a Közgyűlés. Az elfogadott feladat-ellátási megállapodás hosszú távra szól, és a támogatási összeg az abban szereplő időtartamot figyelembe véve kerül a költségvetésekben kötelezettségként beállításra. A feladat-ellátási megállapodással rendelkező szervezet évente, a költségvetés megalkotása után utólagos egyedi kérelem benyújtásával az előkészítésben illetékes szervezeti egység rendelkezését követően jut hozzá a támogatáshoz, amelyről a feladat-ellátási megállapodás értelmében a civil szervezet az érintett időtartam alatt évente elszámolást készít.

##### Az egyedi kérelem és a támogatás nyújtásának folyamata:

Egyedi kérelmet bármely, az Önkormányzati Támogatások Rendszerén érvényes regisztrációval rendelkező szervezet nyújthat be az Önkormányzathoz. A támogatást igénylő fordulhat egyedi kérelemmel a polgármesterhez, a képviselőkhöz, a bizottságokhoz. Ideális esetben a kérelem megelőzi a támogatási döntést azonban ez a polgármesterhez, valamint a képviselőkhöz benyújtott kérelmek esetén eltérhet. A szervezet benyújtja az egyedi kérelmet a kérelem címzettjének megjelölésével. A kérelem annak beérkezését követő első ülésre kerül előterjesztésre. Amennyiben az egyedi kérelemben foglaltakat a bizottság támogatja, megkötésre kerül a támogatási szerződés. A támogatás felhasználásáról a szervezet a szerződésben szereplő határidőt figyelembe véve számol be.

##### A pályázat és a pályázati folyamat:

Egyedi kérelmet egész évben nyújthatnak be a civil szervezetek. Ezzel szemben pályázatot benyújtani a költségvetés elfogadását követően kihirdetett pályázati felhívásban foglaltak szerint van lehetőség. A Jogi és Társadalmi Kapcsolatok Bizottsága esetében a pályázati felhívásban szereplő határidőben beérkezett pályázatokat a bizottság tagjai megtekinthetik, valamint a benyújtási határidőt követő első bizottsági ülésre a pályázatok adatait tartalmazó összefoglaló táblázat készül, és a bizottság tagjai ez alapján döntenek a támogatás odaítéléséről. Az Egészségügyi Szakmai Bizottság esetében eltérés mutatkozik a döntés folyamatában. A pályázatok beérkezését követően összeállításra kerülő összefoglaló táblázat segítségével a Egészségügyi Szakmai Bizottság ülése előtt összehívott eseti bizottság tesz javalatot a pályázatok támogatásáról és a támogatások mértékéről. Az Egészségügyi Szakmai Bizottság a javaslatban foglaltakat figyelembe véve dönt a támogatásokról, amely gyors konszenzust eredményez. A támogatási döntést mindkét esetben szerződés, majd elszámolás követi.

##### A támogatás odaítélésnek különös szabályai:

Az Önkormányzat mindenkori költségvetése az alapítványok támogatására vonatkozóan egyéb előírást is tartalmaz, mely szerint alapítványt támogatni csak a Közgyűlés jóváhagyását követően lehet, azaz csak a Közgyűlés jóváhagyását követően kerülhet megkötésre a támogatási szerződés.

A 2017. évi költségvetés újabb rendelkezéssel bővült. Az önkormányzat által alapított és fenntartott költségvetési intézmények kivételével támogatás éves tízmillió forint felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Továbbá amely szervezet 2016. évben tízmillió forint felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégai Bizottság a támogatást jóváhagyta.

Ez a két költségvetésbe beépített szabály biztosítja az átláthatóságot, kiemeli a Közgyűlés jelentős szerepét a döntés meghozatalának folyamatában, valamint hangsúlyozza a pénzügyekkel foglalkozó Bizottság jelentőségét is.

##### Az elszámolás rendje:

Az elszámolás rendjét az önkormányzati forrásátadásról szóló rendelet részletesen szabályozza. A rendelet kimondja, hogy működési támogatás esetén a szervezet köteles tárgyévet követő január 31. napjáig, program vagy egyéb támogatás esetén a megvalósulást követő 60 napon belül szakmai és pénzügyi beszámolót készíteni. A rendelet ebben a tekintetben több engedményt is tartalmaz. Az elszámolási határidő írásbeli kérelemre egy alkalommal maximum hat hónappal meghosszabbítható. Amennyiben a szervezet nem számol el határidőben, az elszámolási határidőt követő egy éven belül nem részesülhet önkormányzati támogatásban, azt követően is csak akkor, ha közben kötelezettségét teljesíti. Amennyiben a szervezet méltánylást igénylő körülményre hivatkozva igazolási kérelmet nyújt be az Önkormányzathoz, és azzal a támogatást biztosító szerv egyetért, és benyújtja elszámolását, fenti szankciót nem kell alkalmazni vele szemben. A rendelet tehát az elszámolás rendje szempontjából megengedő a támogatott szervezetekkel szemben.

#### Az Önkormányzati támogatások alakulása:

Az Önkormányzat 2013. évben összesen 274.806.000,- forint összeggel támogatta a civil szervezeteket. A támogatás mértéke 2016. évben már elérte a több, mint 378 millió forint összeget[[16]](#footnote-16). Ez a jelentős emelkedés a központi kormányzat támogatásával 2016. évben megvalósított Szent Márton Emlékévnek volt köszönhető.

|  |  |  |
| --- | --- | --- |
| **2016. évben támogatott civil szervezetek száma, támogatás mértéke** | | |
|  | **Támogatott civil szervezetek száma (db)** | **Támogatás összege (Ft)** |
| **Kulturális ágazat** | 121 | 184 342 073 |
| **Sport ágazat** | 50 | 144 323 000 |
| **Oktatás** | 13 | 4 320 000 |
| **Szociális** | 4 | 11 700 000 |
| **Egészségügyi** | 22 | 7 000 000 |
| **Egyéb** | 36 | 10 944 260 |
| ebből Polgármesteri keret | 30 | 6 744 260 |
| **Képviselői keret** | 15 | 15 505 000 |
| **Összesen:** | **261** | **378 134 333** |

5. ábra 2016. évben támogatott civil szervezetek száma, támogatás mértéke

Az összes önkormányzati támogatás mértékét leginkább a költségvetésben külön soron nyújtott és feladat-ellátási támogatások emelik meg, elérik az összes civil szervezetek részére nyújtott támogatás 68%-át. Ezek főként nagy összegű támogatások. Egyedi kérelem vagy pályázat útján jellemzőbb a kis összegű nagy számú támogatások nyújtása. A kis összegű támogatások nagy számuk miatt összeszámolva több, mint 122 millió forintra tehetők. [[17]](#footnote-17)

|  |  |  |
| --- | --- | --- |
| **2016. évben civil szervezet részére a költségvetésből nyújtott támogatások támogatás típusonként és ágazatonként** | | |
| **Támogatás típusa** | **Összege** | **Mértéke** |
| **Kulturális ágazat** | | |
| **Feladat-ellátási megállapodás alapján nyújtott támogatás** | 30 100 000 | 16% |
| **Külön soron nyújtott támogatás** | 112 966 775 | 61% |
| *Ebből Szent Márton Emlékév* | 108 216 775 | *59%* |
| **Pályázat, egyedi kérelem alapján nyújtott támogatás** | 41 275 298 | 22% |
| *Ebből Szent Márton Emlékév* | 30 869 998 | *17%* |
| **Kulturális ágazat összesen** | **184 342 073** | **100%** |
| **Sport ágazat** | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 98 000 000 | 68% |
| **Pályázat, egyedi kérelem alapján nyújtott támogatás** | 46 323 000 | 32% |
| **Sport ágazat összesen** | **144 323 000** | **100%** |
| **Oktatási ágazat** | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 0 | 0% |
| **Pályázat, egyedi kérelem alapján nyújtott támogatás** | 4 320 000 | 100% |
| **Oktatási ágazat összesen** | **4 320 000** | **100%** |
| **Szociális ágazat** | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 9 000 000 | 77% |
| **Pályázat, egyedi kérelem alapján nyújtott támogatás** | 2 700 000 | 23% |
| **Szociális ágazat összesen** | **11 700 000** | **100%** |
| **Egészégügyi ágazat** | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 4 000 000 | 57% |
| **Pályázat, egyedi kérelem alapján nyújtott támogatás** | 3 000 000 | 43% |
| **Egészségügyi ágazat összesen** | **7 000 000** | **100%** |
| **Egyéb, más ágazathoz nem sorolható feladatok kiadásai** (Polgármesteri keret is) | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 2 000 000 | 22% |
| **Pályázat, egyedi kérelem alapján nyújtott támogatás** | 8 944 260 | 82% |
| **Egyéb kiadások összesen** | **10 944 260** | **104%** |
| **Önkormányzati felhalmozási kiadások** (Képviselői keret) | | |
| **Feladat-ellátási megállapodás alapján nyújtott támogatás** | 0 | 0% |
| **Külön soron nyújtott támogatás** | 0 | 0% |
| **Pályázat, egyedi kérelem alapján nyújtott támogatás** | 15 505 000 | 100% |
| **Önkormányzati felhalmozási kiadások összesen** | **15 505 000** | **100%** |
| ***Összesen Feladat-ellátás*** | ***30 100 000*** | ***8%*** |
| ***Összesen Külön sor*** | ***225 966 775*** | ***60%*** |
| ***Összesen Pályázat, egyedi kérelem*** | ***122 067 558*** | ***32%*** |
| ***Összesen összesen*** | ***378 134 333*** | ***100%*** |

6. ábra 2016. évben civil szervezet részére nyújtott támogatások ágazatokként

Az Önkormányzat nagy mértékben nyújt működési támogatást a civil szervezetek számára. A költségvetésben külön soron nyújtott működési támogatásokat csökkenteni nem célszerű, hiszen azok hosszú távú partnerségi együttműködések hatására kerülnek a civil szervezeteknek átadásra. Továbbá a működési támogatások nyújtása egyes civil szervezetek számára elengedhetetlen, hiszen forrásteremtő képességük kicsi. Az Önkormányzat teljesen nem tudja kizárni ezt a támogatási formát, mert veszélyeztetné számos a számára fontos civil szervezet tevékenységét. A pályázatok azonban lehetőséget adnak az Önkormányzat részére, hogy -amennyiben a rendezvények szervezésének támogatását preferálja - visszaszorítsa minimálisra a működésre nyújtandó támogatások mértékét.

Az elmúlt három évben az Önkormányzat pályázataiból az alábbiak szerint nyújtott működésre támogatást.

A Kulturális és Civil Alapból 2015. évben 82 civil szervezet 88 pályázata részesült támogatásban. 43 civil szervezet működésre pályázott és az összes támogatás 42%-a működési támogatás volt.

2016. évben már 66 civil szervezet kapott 70 darab kis összegű támogatást, átlagosan 142 ezer forint mértékben. A 70 darab támogatás 23%-a volt működési támogatás. Meg kell jegyezni, hogy 2016. évben a civil szervezetek részesültek a Szent Márton Év támogatásaiból is, ennek hatására a Kulturális és Civil Alapon alacsonyabb pénzösszeg szerepelt, és a támogatottak száma is alacsonyabb volt, hiszen sok szervezet a Szent Márton pályázaton keresztül részesült támogatásban.

2017-re a Kulturális és Civil Alap pályázat keretében kiutalt összes támogatás 21%-a fordítódott működésre. Ennek oka lehet az, hogy egyrészt az Önkormányzat a rendezvény támogatásokat részesítette előnyben, másrészt a civil szervezetek kisebb mértékben pályáztak működési támogatásra igazodva ezzel az Önkormányzat elképzeléseihez. [[18]](#footnote-18)

A sportszervezetek pályázati támogatásainak 2015. évben 43%-a, 2016. évben 30%-a, 2017. évben 34%-a volt működési támogatás. Egy szervezet átlagosan 2015. évben 2820 ezer forint összegű, 2016. évben 447 ezer forint összegű, 2017. évben 300 ezer forint összegű működési támogatásban részesült.[[19]](#footnote-19) A jelentős csökkenést az okozta, hogy 2015. évben a Haladás VSE és 2015-2016. években a Szombathelyi Egyetemi SE pályázat útján kapta meg szakosztályai működési támogatását. Ezek a támogatások nagy részben nagy összegűek voltak, az átlagos támogatási mértéket megnövelték.

Az Egészségügyi Civil Alap pályázat keretében 2015. évben 6 civil szervezet működési célú pályázata került támogatásra. 2016. és 2017. években az összes pályázati támogatás kisebb hányada fordítódott működésre.[[20]](#footnote-20) A civil szervezetek kisebb mértékben pályáztak működésre, valamint az alapon rendelkezésre álló forrás a duplájára emelkedett. Ez azt eredményezte, hogy kevesebb szervezet részesült átlagosan nagyobb összegű működési támogatásban.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Szombathely Megyei Jogú Város Közgyűlése Jogi és Társadalmi Kapcsolatok Bizottsága és Egészségügyi Szakmai Bizottsága által pályázat keretében nyújtott működési támogatások mértéke 2015-2017. években** | | | | | | | | | |
|  | ***2015*** | | | **2016** | | | **2017** | | |
| **Pályázat megnevezése** | **Támogatott szervezetek száma (db)** | **Támogatás összege összesen (e Ft)** | **A nyújtott működési támogatás aránya az összes elnyert pályázati támogatás vonatkozásában (%)** | **Támogatott szervezetek száma (db)** | **Támogatás összege összesen (e Ft)** | **A nyújtott működési támogatás aránya az összes elnyert pályázati támogatás vonatkozásában (%)** | **Támogatott szervezetek száma (db)** | **Támogatás összege összesen (e Ft)** | **A nyújtott működési támogatás aránya az összes elnyert pályázati támogatás vonatkozásában (%)** |
| **Kulturális és Civil Alap pályázat** | *43* | *6 395* | *42* | *21* | *2 250* | *23* | *27* | *3 100* | *21* |
| **Sportszervezetek működési, rendezvény támogatása és kiemelkedő sportrendezvények támogatása pályázat** | *24* | *67 675* | *43* | *44* | *19 650\**  *(HVSE 50 000)* | *30* | *43* | *12 800\**  *(HVSE 110 000*  *SZOESE 10 000)* | *34* |
| **Egészségügyi Civil Alap pályázat** | *6* | *570* | *38* | *5* | *690* | *23* | *4* | *550* | *18* |

7. ábra Pályázatokon keresztül történt működési támogatások 2015-2017. években

Az Önkormányzat helyiséghasználati szerződés útján is támogatja a civil szervezetek tevékenységét. 24 helyiség került civil szervezetek ingyenes használatába, a szerződések 5, 10 évekre -egyedi esetekben ennél hosszabb időre is- kerülnek megkötésre.[[21]](#footnote-21) A civil szervezeteknek bérleti díjat nem, csak a helyiség közüzemi díjait kell fizetni, így a működésre fordítandó kiadásuk csökken. Az Önkormányzat szempontjából ez a konstrukció azért kedvező, mert használaton kívüli helyiségei kevésbé amortizálódnak.

|  |  |  |  |
| --- | --- | --- | --- |
| **Ssz.** | **Civil szervezet neve** | **Ingatlan helyrajzi száma és címe** | **Ingyenes használatba adás időtartama** |
| 1. | Alpokalja Nagycsaládos Egyesület | 2209 hrsz-ú, Szhely, Semmelweis u. 47. | 2016. december 30.- 2021. december 31. |
| 2. | Apácai Csere János Alapítvány | 2164/8 hrsz-ú, Szhely,11-es Huszár u. | 2007.május 31.- ~~2017~~*2107*. május 31. |
| 3. | Claudius Polgárőr Egyesület | 10020/8/A/30 hrsz-ú, Szhely, Brenner T. krt. 12. fszt. 2. | 2015. június 30.- 2021. július 1. |
| 4. | Derkovits Városrészért Egyesület | 2804/20 hrsz-ú, Szhely, Bem J. u. | 2007. december 27.-2017. május 31. *(meghosszabbítása folyamatban)* |
| 2804/10/A/81 hrsz-ú, Szhely, Szűrcsapó u. 24. | 2015. december 31.- 2020. december 31. |
| 5. | Gyöngyöshermán-Szentkirályi Polgári Kör | 11967/2 hrsz-ú, Szhely, Győzelem u.l. | 2015. október 6.- 2015. augusztus 31. |
| 6. | Herényi Kulturális és Sport Egyesület | 777 hrsz-ú, Szhely, Szent I.herc.u. | 2006. szeptember 29.- 2026. június 30. |
| 7. | Illés Sport Alapítvány | 4061/13 hrsz-ú, Szhely, Ernuszt K. u. | 2008. március 7.-2038. március 7. |
| 8. | Joskar-Ola Lakótelepért Alapítvány | 6614/37 hrsz-ú, Szent M. u. 18. | 2015. december 31.- 2020. október 31. |
| 9. | Kutyamenhely Alapítvány | 0787//2 hrsz-ú, Dögtér | 2017. január 1.- 2026. december 31. |
| 10. | Leo Karate -do SE | 11725 hrsz-ú, Szhely, Szent I.kir.u.119. | 2015. december 31.- 2020.december 15. |
| 11. | Magyar Máltai Szeretetszolgálat | 10029/1 hrsz-ú-ból 433 m2 | 2009. május 26.- 2019. május 31. |
| 12. | Magyar Máltai Szeretetszolgálat Szombathelyi Csoportja | 2164/11 hrsz-ú-ból 108 m2 raktárép, Szhely,11-es Huszár út | 2008. július 7.- 2018. július 7. |
| 13. | Mokusho Zeisle Alapítvány | 2804/10/A/83 hrsz-ú, Szűrcsapó u. 24. fszt. | 2014. március 12.- 2019. március 12. |
| 14. | Perfect Change-Metex SE | 5696 hrsz-ú 100m2 pinc., Óperint u. 1. | 2016.május 9.- 2021. április 30. |
| 15. | Polgári Lövész Egylet | 4178/1 hrsz-ú, Szhely, Orgona u. | 2013. február 27.- 2028. december 31-ig |
| 16. | Savaria Történelmi Karnevál Alapítvány | 8400/1, 8400/2 | 2014. március 21.-2021. január 31. |
| 17. | Szombathelyi Városi Sportlövő Szövetség | 4649/4 hrsz-ú, Szhely, Homok u. | 2013. szeptember 9.- 201*~~7~~8*. április 30. |
| 18. | Szombathely Városi Fúvószenekar Egyesület | 11152 hrsz-ú, Szhely, Pásztor u. 1. | 2015. december 30. -2020. december 31. |
| 19. | Szombathelyi Polgárőrség | 3379/A/23 hrsz-ú, Szhely, Rohonci u. 14. | 2013. szeptember 10.- 2018. május 1. |
| 20. | Szombathelyi Szív a Szívért Egyesület | 3379//A//23 hrsz-ú, Szhely, Rohonci u. 14. | 2016. szeptember 30.- 2021. szeptember 30. |
| 21. | Telehumanitás Egyesület | 6244//A/3 hrsz-ú, Szhely, Fő tér 19. | 2016. július 13.- 2021. június 30. |
| 22. | Vakok és Gyengénlátók Vas Megyei Egyesülete | 6814 hrsz-ú, Szhely, Vörösmarty u. 32. | 2010. október 26.- 2020. október 31. |
| 23. | Vasi Honvéd Bajtársi Egyesület | 6748/A/1 hrsz-ú, Szhely, Kisfaludy u. 1. | 2008. június 6.- 2018. július 6. |
| 24. | Zanati Kulturális Egyesület | 14715/1 hrsz-ú, Szhely, Külső-Zanati u.119. | 2008. február 29.- 2018. február 28. |

8. ábra Ingyenes használatba adási szerződéssel rendelkező szervezetek

### Az Önkormányzat és a civil szervezetek konzultatív szervezete, a Civil Fórum:

A civil szervezeteknek több lehetősége nyílik a Közgyűlés munkájában való részvételre. Szombathely Megyei Jogú Város Önkormányzata Közgyűlése Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete (a továbbiakban SZMSZ) 30.§-a értelmében a civil szervezeteket, azok képviselőit a Közgyűlés ülésein tanácskozási jog illeti meg, amennyiben szándékukat legkésőbb az ülés megnyitását megelőzően 48 órával írásban bejelentették a polgármesternek – az adott napirendi pont megjelölésével – és ahhoz a polgármester hozzájárult. Azonban az SZMSZ 30.§ (1) bekezdése értelmében erre csak a legalább öt éve hivatalosan bejegyzett szervezeteknek van lehetősége. A civil szervezetek fenti lehetőséget nem szokták igénybe venni, egyrészt az SZMSZ 30.§-ában foglalt előírások miatt, másrészt, mert az SZMSZ 67.§-a alapján lehetőségük van az Önkormányzattal és ezáltal a Közgyűléssel Szombathely Megyei Jogú Város Civil Fórumán keresztül konzultálni.

Mint az az előzőekben említésre került Szombathely Megyei Jogú Város Önkormányzata a Civil Koncepcióját a 25/2013. (I. 31.) Kgy. számú határozatával fogadta el. A Közgyűlés a szóban forgó határozatában felkérte a polgármestert, hogy a Civil Koncepcióban megfogalmazott feladatirányok alapján évente Civil Cselekvési tervet fogalmazzon. A 2013. évre szóló Civil Cselekvési Tervet a Közgyűlés a 215/2013.(III.28.) Kgy. számú határozatával fogadta el, amely határidőt szabott Szombathely Megyei Jogú Város Civil Fórumának létrehozására.

A Civil Fórum egy konzultatív, véleményező, javaslattevő szervezet, amelynek civil szervezetek, a polgármester, és a Jogi és Társadalmi Kapcsolatok Bizottsága elnöke a tagja. Legalább évente egy alkalommal, vagy a civil szervezeteket érintő Közgyűlési előterjesztések megtárgyalását megelőzően ülésezik. A Civil Fórum 2013. június 6. napján tartotta alakuló ülését, több éves tevékenysége során, minden civil szervezeteket érintő Közgyűlési előterjesztést megtárgyalt, kialakította álláspontját, amely ezt követően az előterjesztésekbe beépítésre került. A 13 civil szervezettel működő Civil Fórum, 2013. és 2014. évben 5-5 alkalommal, 2015. évben 4 alkalommal ülésezett. A 2016. év különleges a Civil Fórum vonatkozásában, mert 2016. februárjában a 13 tagú Civil Fórum elfogadta a 2016. évre vonatkozó munkatervét, azonban a 13 tag megbízatása 2016. júniusában lejárt. A Civil Fórum 2016. augusztusában alakult újjá, immár 18 taggal. A 2016. augusztusi ülése óta a Civil Fórumnak 13 a Bizottságok által delegált tagja van, akik különböző tevékenységi körrel működnek. - Képviselteti magát a Civil Fórumban egy polgárőr szervezet, egy egészségügyi, kettő kulturális, három sport, kettő oktatási, kettő szociális tevékenységi körű szervezet, továbbá kettő fogyatékkal élők érdekeinek érvényesítésével foglalkozó civil szervezet is, ezzel is felhívva a figyelmet a probléma fontosságára. - 3 civil szervezetet a polgármester saját hatáskörében delegál – az alábbiakban kerülnek bemutatásra -, a mindenkori polgármester látja el az elnöki posztot, a Jogi és Társadalmi Kapcsolatok Bizottsága pedig a Civil Fórum alelnöke. A Civil Fórum tehát, az Önkormányzat és a civil szervezetek közti kommunikáció legfontosabb eszköze, itt az információk közvetlenül jutnak el a befogadóhoz. Elnöke és alelnöke pedig továbbítja azokat a Közgyűlés felé.

#### A polgármester által a Civil Fórumba közvetlenül delegált szervezetek bemutatása:

##### 3.2.2.1.1 Vas Megye és Szombathely Megyei Jogú Város Nyugdíjas Szövetsége, Képviselete:

1991-ben alakult meg a Nyugdíjasok Egyesülete Szombathelyen, amelyet a Vas Megyei és Szombathely Megyei Jogú Város Nyugdíjas Szövetsége Képviselete (a továbbiakban: Nyugdíjas Szövetség) jogelődje követtett. A szervezet célja a megye és Szombathely nyugdíjasainak, nyugdíjas közösségeinek összefogása, érdekeinek képviselete. A Szövetség tagként 2007. szeptember óta vesz részt az Idősügyi Tanács Munkájában, amelyet a Közgyűlés tartott fontosnak létrehozni. Az Idősügyi Tanács hasonló tevékenységi körrel rendelkezik, mint a Nyugdíjas Szövetség, azzal a különbséggel, hogy civil szerveződés helyett az Önkormányzat hívta életre. A 2012. év az Aktív Időskor Európai Éve szellemében telt, amely tovább erősítette az Önkormányzat és a Nyugdíjas Szövetség együttműködését. Az Önkormányzat 2009. évben együttműködési megállapodást kötött a szervezettel, majd 2012. évben megalapította a „Idősek az idősekért-díjat”. A díj minden évben az Idősügyi Tanács javaslatát figyelembe véve kerül odaítélésre, valamint a Nyugdíjas Szövetség által megrendezett, az önkormányzat által támogatott Idősek Világnapi rendezvény keretében kerül kiosztásra. 2016. évben a szervezettel kötött együttműködési megállapodás megszűnt, tekintettel arra, hogy az Önkormányzat feladat-ellátási megállapodást kötött a Nyugdíjas Szövetséggel, amely tartalmazza az abban foglalt vállalásokat. A feladat-ellátási megállapodással az Önkormányzat évi 1 millió forint támogatási összeget biztosított a Nyugdíjas Szövetség számára a vállalt tevékenységek megvalósításához.

A 2017. évi LXXXIX. számú törvény szabályozása adta lehetőséggel, valamint a Vas Megye és Szombathely MJV Nyugdíjas Szövetsége, Képviselete támogatásával, ezévben SENIORMASTERS Közérdekű Nyugdíjas Szövetkezet - szövetkezeti gazdálkodó szervezet - alakult. A szervezet célja, hogy öregségi nyugdíjas törzsszámmal rendelkező aktív időskorú tagjai számára a jelenleg érvényben lévő bérezésnél kedvezőbb javadalmazási lehetőséget biztosítson.

##### Szombathelyi Civil Kerekasztal:

Városunkban 2005. évben alakult meg a Szombathelyi Civil Kerekasztal (a továbbiakban: Civil Kerekasztal). Kilenc szekcióval működik, (kulturális; oktatási; szociális; egészségügyi; városfejlesztési; természet, környezetvédelmi; Idegenforgalmi; sport, hobby, szabadidő; közrend és vagyonvédelmi szekció) ez a kilenc szekció összefogja a szombathelyi civil társadalom nagy részét. Közel 130 civil szervezet a tagja. A szövetség 40 taggal alakult meg, a tagok száma az elmúlt 5 évben megháromszorozódott. Az Önkormányzat és a Civil Kerekasztal közti együttműködés folyamatos volt a Civil Koncepció 2013. évi elfogadása óta, de az Önkormányzat a szervezet tevékenységét csak pályázati úton, valamint költségvetésben külön soron támogatta. 2016. évben előrelépés történt ebben a tekintetben is. Az együttműködés feladat-ellátási megállapodásban formalizálódott. Kormányzati forrásból is jelentős támogatásokat nyertek, ők valósítják meg a EFOP 3.3.1-15-2015-115 számú TANODA elnevezésű pályázatot, melynek célja a hátrányos helyzetű tanulók tanulásának segítése, korrepetálása, szabadidős programjaik biztosítása, valamint a VÉDŐHÁLÓ a családokért elnevezésű EFOP 1.21-15-00688 számú *~~a családi kohézió erősítését szolgáló programok megvalósítását célú~~* pályázatot*, amelynek célja a családi kohézió erősítését szolgáló programok megvalósítása*.

##### Vas Megyei Civil Információs és Önkéntes Centrum:

A Hegypásztor Kör alapítása óta azon dolgozik, hogy olyan társadalmi folyamatokat hívjon életre, amely az értékek megőrzését önkéntes, közösségben végzett munkával valósítja meg. Az önkéntesen végzett munka gyakorlati eredményességén túl hozzájárul ahhoz, hogy az emberek igazi közösséggé kovácsolódjanak, megmutassák kreativitásukat, hasznosnak érezzék magukat. Az önkéntesség erősíti a társadalmi kohéziót és az értékteremtés mellett a kulturális, gazdasági és környezeti fejlesztés egyik fontos eszköze. A hasonló szemlélet kapcsolta össze a Hegypásztor Kört és a Herényi Kulturális és Sportegyesületet. A közös célok mentén elindított együttműködésnek nyitotta meg az utat a TÁMOP 5.5.2-10/4-2010-0012 számú program, amelynek keretében megyei önkéntes centrumok létrehozására került sor Magyarországon. A két szervezet közös konzorciuma sikeres pályázat révén megteremtette a Vas Megyei Önkéntes Centrum szervezeti kereteit, amely szerint a szervezet önkéntesek közvetítésével, felkészítésével, az önkéntesség népszerűsítésével foglalkozik. A szervezeti keretek megtermését követően az Önkéntesség Európai Évében indult meg a munka. Az Önkéntesség Európai Évének népszerűsítése magával hozta az önkéntesség eszméjének terjedését, a szakmai munka fejlődését. Kezdeményezéseiket a társadalom nyitottan fogadta, sikeres megyei hálózati együttműködéseket alakítottak ki.

2012. évben újabb, a civil szervezetek munkáját segítő kezdeményezés indult el Magyarországon. Civil Információs Centrum címpályázatok kerültek kiírásra, amely címet az önkéntesekkel végzett magas színvonalú szakmai munkának is köszönhetően a Hegypásztor Kör nyert el. A Hegypásztor Kör 2012. óta működteti a Vas Megyei Civil Információs Centrumot. A program célja egy olyan szakmai tanácsadási, képzési és információs rendszer működtetése, amely a megyei civil szervezetek működésének hatékonyság-javulását, a közigazgatás, civil és vállalkozói szektor közötti kapcsolatok, szakmai együttműködések megerősödését eredményezi. A folyamatkövető szolgáltatásokat a célcsoporthoz a lehető legközelebb viszik kitelepülésekkel, illetve egy olyan informatív portál működtetésével, amely a személyes tanácsadást követően is segítséget nyújt a szervezeteknek. *2012. év óta számos népszerű programot indított el köztük a 2016. óta működő Civil Sajtóreggelit.*

### Az Önkormányzat és a civil szervezetek egyéb együttműködései:

#### Az Év Civil szervezete-díj:

Szombathely Megyei Jogú Város Közgyűlése díjakat adományoz a saját területükön kimagasló eredményt elérő személyek, művészeti csoportok, szervezetek számára. Az Önkormányzat által alapított díjakat a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet tartalmazza. A civil szervezetek és az Önkormányzat együttműködése a díjak odaítélésében is megmutatkozik. Az oktatás, a sport, az egészségügy, a kultúra területén dolgozó személyek és szociális területen dolgozó személyek kitüntetésére a civil szervezetek is tehetnek javaslatot, egyes esetekben a díjakra civil szervezetek is javasolhatók.

A Közgyűlés által alapított Idősek az idősekért-díj és a Győrvári Edith-díj szorosan kötődik a civil szervezetekhez, azokra a területükön kiemelkedő tevékenységet végző személyek díjazhatók.

* Az Idősek az idősekért-díj a 62 év feletti kiemelkedő önkéntes tevékenységet végző, az idősek szolgálatában hosszútávon tevékenykedő idős személyek munkája elismeréseként került létrehozásra, azt az Idősügyi Tanáccsal egyeztetve alakították ki, a Vas Megye és Szombathely Megyei Jogú Város Nyugdíjas Szövetsége, Képviselete közreműködésével. A Közgyűlés az Idősügyi Tanács javaslatát figyelembe véve dönt a díj odaítéléséről.
* A Győrvári Edith-díjat a Szombathelyen tevékenykedő önkéntesek munkájának elismeréseként hozták létre. A díj évente egy személy számára kerül átadásra, aki hozzájárult az önkéntes munka eredményességéhez, az önkéntes ellátás fejlődéséhez.

Kitüntetések adhatók a civil szervezetek tevékenységének díjazására is.

* A Weöres Sándor- díj a Szombathely város művészeti életében végzett kiemelkedő munkát végző művészeti tevékenységet folytató személyek, csoportok, alkotó közösséges díjazására hozták létre. Ezt a díjat civil szervezetek által fenntartott művészeti tevékenyéget folytató csoportok is kaphatják.

Szombathely Megyei Jogú Város Közgyűlése a 2013. évben elfogadott Civil Koncepcióban megfogalmazottokat figyelembe véve a kiemelkedő tevékenységet végző civil szervezetek munkájának elismerésére „Az Év Civil Szervezete-díj”-at alapította. A díj adományozható annak a szombathelyi székhelyű egyesületnek, vagy alapítványnak, amely legalább 5 éven keresztül aktívan, eredményesen működött Szombathely városában, és Szombathely Megyei Jogú Város Önkormányzatával való együttműködése, önkéntességben való részvétele kiemelkedő. A díjat megalapításakor egy civil szervezet kaphatta, majd 2014. évben a Közgyűlés úgy döntött, hogy évente két civil szervezet tevékenységét kívánja elismerni. Adományozását többek között Szombathely Megyei Jogú Város Civil Fóruma, valamint a szombathelyi székhelyű civil szervezetek is kezdeményezhetik. A díjat alapítása óta 7 civil szervezet kapta meg, 2013. évben a Szombathely Város Fúvószenekar Egyesület, 2014. évben a Vasi Honvéd Bajtársi Egyesület és a Herényi Kulturális és Sportegyesület, 2015. évben a Fekete István Állatvédő Egyesület és a Szombathelyi Civil Kerekasztal, valamint 2016. évben a Rumi Rajki Műpártoló Kör, és a Vas Megye és Szombathely Megyei Jogú Város Nyugdíjas Szövetsége Képviselete.

#### *A szombathely.hu „civil aloldala” és a szombathelypont.hu:*

*Az Önkormányzat a www. szombathely.hu/intézmények/civil szervezetek menüpont alatt „civil aloldalt” működtet, ahol a várossal együttműködő civil szervezetek bemutatásra kerülnek. A bemutatkozásokban található információk egy része az Önkormányzati Támogatások Rendszeréből kerülnek át erre a felületre. Amennyiben a szervezet több információt szeretne megosztani a felhasználókkal működéséről, megküldi azt a Polgármesteri Hivatalnak, és az ezt követően megjelenítésre kerül.*

*Szombathely Megyei Jogú Város Önkormányzata emellett SzombathelyPont mobil alkalmazást és szombathelypont.hu oldalt is működtet. Az Önkormányzat, az AGORA Szombathelyi Kulturális Központ és a Szombathelyi Sportközpont és Sportiskola Nonprofit Kft. által fejlesztett és üzemeltetett SzombathelyPont mobil alkalmazás 2014. szeptemberében került bevezetésre. Később webes felületen is elérhetővé vált a* [*www.szombathelypont.hu*](http://www.szombathelypont.hu) *alatt. A fejlesztés célja alapvetően az volt, hogy egységes információs adatbázisra épülve elősegítse a Szombathelyre látogató vendégek, valamint a Szombathelyen élők tájékozódását, információhoz jutását a városról, a városban történő eseményekről, egy gyors és egyszerűen kezelhető digitális alkalmazással. Az elkészült alkalmazás minden aktuális programot tartalmaz, kulturális, sport és közérdekű témában. A szombathelypont.hu oldalon valamint a SzombathelyPont mobil alkalmazásban a civil szervezetek rendezvényei megjelenítésre kerülnek. A civil szervezet az AGORA Szombathelyi Kulturális Központ vagy a Szombathelyi Sportközpont és Sportiskola Nonprofit Kft. részére megküldi rendezvényét, akik megjelenítik azt a felületeken.*

#### Az Önkormányzat és a civil szervezetek közös pályázata:

Az Önkormányzat a Martinus Vallási és Kulturális Egyesülettel és a Szombathelyi Civil Kerekasztallal konzorciumban valósította meg az ÁROP-1.A.6-2013-2013-0009 Civil partnerségi kapcsolatok erősítése Szombathelyen elnevezésű pályázatot. A pályázat keretében került kialakításra az Önkormányzati Támogatások Rendszere. A Szombathelyi7 hetilapban Civil Szemle Rovat került elindításra, és Szombathely Megyei Jogú Város Polgármesteri Hivatala földszintjén az ügyféltérben Civil Világ képújság indult, ahol jelenleg 12 szervezet bemutatója váltakozik. Képzések valósultak meg a szombathelyi civil szervezetek és az Önkormányzat dolgozói számára több témában, valamint keretében információs kiadvány, és e-learning tananyag került összeállításra civil szervezetek számára. A pályázat hozzájárult az Önkormányzat és a civil szervezetek közti együttműködés erősödéséhez, fejlődött a civil szervezetek tudása, kommunikációjuk hatékonyabb lett. Ez elősegítette az Önkormányzat azon törekvését, hogy a civil szervezetek hatékonyabban - a nemzetgazdaság több szegmeséből- tudjanak forrásokat szerezni önmaguknak működésükhöz, programjaikhoz.

#### Az Önkormányzat egyéb koncepcionális dokumentumai és a Civil Koncepció kapcsolatának vizsgálata:

A Civil Koncepcióban megfogalmazott céloknak, annak érdekében, hogy azok reálisan megvalósíthatók legyenek, egyrészt reális és alapos helyzetelemzésen kell alapulniuk, másrészt pedig illeszkedniük kell a város által egyéb területeken kidolgozott koncepciókban foglaltakhoz. Előzőek alapján jelen szakasz a koncepció a város más koncepcióihoz történő kapcsolódási pontjait mutatja be.

Szombathely Megyei Jogú Város 2017. évben elfogadott **Sportkoncepciójában** rögzítésre került. hogy a lakossági (szabadidő) sport elsősorban nem eredményorientált, hanem főként kedvtelésből, az egészség megőrzéséért, a szabadidő hasznos eltöltéseként végzett, általában felkészülést nem igénylő sporttevékenység. Szereplői saját elhatározásukból sportolnak egyénileg vagy szervezett keretek között. Ha ez a tevékenység valamilyen sportszolgáltatáshoz kötődik, az anyagi hozzájárulást igényel az egyén részéről, akár az Önkormányzat, akár egy sportszervezet teremti meg a feltételeket.

A város szabadidősportjának szervezése és lebonyolítása elsősorban a Szombathelyi Szabadidősport Szövetség feladata, azonban ezen túl a város sportszervezetei, egyesületei, civil szervezetei (pl: Gyöngyöshermán-Szentkirály SE, Herényi Kulturális és Sportegyesület), alapítványai, munkahelyi közösségei is szerveznek rendezvényeket, színesítve ezzel Szombathely szabadidősportját.

A város egyéb szabadidősport szervezeteit, a sportszervezetek és egyéb szervezetek által rendezett szabadidős rendezvényeket az önkormányzat a sportügyekkel foglalkozó bizottsága döntése alapján támogathatja, különös tekintettel a lakóterületi sportolásra.

Szintén 2017. évben került elfogadásra Szombathely Megyei Jogú Város **Egészségfejlesztési Terve**, amely fontosnak tartja a civil szféra bevonását az egészségfejlesztő programokba, a rendszeres, életvitelszerű testmozgást ösztönző közösségi programok szervezésébe, lebonyolításába, az idősek közösségben tartását, szellemi és fizikai aktivitásuk megőrzését, fejlesztését célzó programok megvalósításába.

Kiemelt célként kezeli az Egészségfejlesztési Terv az aktív korú (40-60 év közötti) lakosság kérdőíves lekérdezését, és a kiértékelt eredmények függvényében az érintettek tájékoztatását az egészségük megőrzésének és javításának lehetőségeiről, amelyhez a város területén működő civil szervezetek hatékony segítsége szükséges. Ennek a közvetlen kapcsolatfelvételen túlmenően további eszköze lehet, hogy az önkormányzat a sporttal foglalkozó civil szervezeteknek és azok tevékenységének nagyobb reklámot biztosít a rendelkezésre álló helyi média bevonásával.

Szombathely Megyei Jogú Város **Bűnmegelőzési Koncepciójában** is szerepet kapnak a civil szervezetek. A koncepció kiemeli, a bűnmegelőzésben jelentős szerepet kell, hogy kapjon az önkormányzatok szervezése és koordinálása mellett a lakossági önszerveződések csoportja, a társadalmi szervezetek, egyházak, üzleti alapon létrejött társulások, vállalkozások, civil szervezetek, más állami szervek tevékenysége is.

A közösségi bűnmegelőzés kizárólag a helyi önkormányzatok, a bűnüldöző és büntető igazságszolgáltatási rendszer, a szociális és egészségügyi, a gyermekvédelmi, az ifjúsági intézmények, az oktatási rendszer, az ipari -, bank kereskedelmi és szolgáltató szektor, a tudományos kutatók, az állampolgárok kis közösségei, az egyházak, a civil szervezetek, a polgárőrök aktív részvételével valósulhat meg.

A civil szféra szerepe óriási a bűnmegelőzésben, hiszen képes betölteni azt az űrt, mely az állami, önkormányzati szervek szociális ellátó rendszerében található. Tevékenységük megfelelő kontrollja esetén hatékonyságuk növelhető. Lényeges, hogy tevékenységük beilleszkedjen a helyi bűnmegelőzés rendszerébe, és ne legyen ellentétes a közösség érdekeivel.

*Szombathely Megyei Jogú Város* ***Ifjúsági Koncepciója*** *2017. szeptemberében került elfogadásra. A civil szervezetek szerepe itt is megjelenik. Tekintettel arra, hogy a civil szervezeteknek fontos szerepe van például a fiatalok bevonásában, ezért az Ifjúsági Koncepcióban megfogalmazott célok között szerepel megerősítésük, fejlesztésük. Szerepük van továbbá a fiatalok helyben történő boldogulásának elősegítésében, a generációk közti kapcsolat, család fontosságának hirdetésében is.*

*Évente két alkalommal megrendezésre kerül az Ifjúsági Szakmai Fórum. Ez a Fórum egy olyan munkacsoport találkozó, melyen az elvi álláspontok egyeztetésén túl a gyakorlati megvalósítás, a programelemek koordinációja és a jó gyakorlatok megosztása történik. Ennek meghívottjai és aktív részt vevői a területen tevékenykedő civil szervezetek.*

# **Célkitűzéseink**

*Civil szervezetek nélkül nem lehet helyi demokráciáról beszélni. A szombathelyi civil szféra rendkívül sokszínű.* *~~Összefoglalva a helyzetértékelésben foglaltakat~~* Szombathelyen több, mint 600 civil szervezet működik, ebből Szombathely Megyei Jogú Város Önkormányzata 300 szervezettel áll kapcsolatban. Pályázati, egyedi támogatást nyújt számukra, partnerségi együttműködésük pecsétjeként költségvetésben külön soron, vagy feladat-ellátási megállapodás alapján támogatja őket, ingyenes helyiséghasználatot biztosít számukra, amennyiben lehetőség van rá közös pályázatokat valósít meg a civil szervezetekkel együttműködésben. Díjazza a jó gyakorlattal szolgáló civil szervezetek munkáját, emellett a közvetlen kommunikáció és a jó együttműködés megvalósítása érdekében Civil Fórumot működtet.

Azonban elmondható, hogy a Önkormányzat által a 2013. évben elfogadott Civil Koncepcióban szereplő törekvés, hogy teljes körű szombathelyi civil térkép, civil regiszter kerüljön létrehozásra, ez idáig teljes körűen nem valósult meg, mert a bejegyzett civil szervezetek 50 %-a található meg az Önkormányzat által létrehozott elektronikus rendszerben.

~~Az Önkormányzat azon célkitűzéséhez, hogy csökkentse a működési támogatások nyújtását, a civil szervezetek az utóbbi három évben igazodtak, azonban a pályázati támogatáson keresztül nyújtott működési támogatások mértéke még mindig magas.~~

A helyzetértékelés alapján az Önkormányzat az alábbiakat fogalmazza meg a civil szervezetekkel való együttműködés megvalósítására:

* az Önkormányzatnak továbbra is célja minél szélesebb körű együttműködés, partnerség kialakítása a civil szervezetekkel *közös érdekeik érvényesítéséért, elképzeléseik megvalósításáért*. A civil szervezetek tevékenységükkel a lakosság életminőségét javítják, hozzájárulnak a lakosság és az Önkormányzat közötti folyamatos párbeszédhez, rajtuk keresztül eljut a lakosság véleménye az Önkormányzathoz. Ennek érdekében az Önkormányzat megvizsgálja további hosszú távú együttműködések lehetőségét.
* az Önkormányzat kiemelt figyelmet fordít a civil szervezetek elhelyezésére, ezért megvizsgálja további helyiségek civil szerezetek részére történő használatba adásának lehetőségét. Az ingyenes helyiséghasználati szerződés kötése mindkét fél részére előnyökkel jár.
* Az Önkormányzat célja, hogy teljes körű civil térképpel rendelkezzen a Szombathelyen tevékenykedő civil szervezetekről. Az Önkormányzat ennek érdekében felhívja a civil szervezetek figyelmét az Önkormányzat elektronikus rendszerében való regisztrációra.
* *Az Önkormányzat célja a civil szervezetek és az Önkormányzat, a civil szervezetek és a vállalkozások, valamint a civil szervezetek közti kommunikáció fejlesztése. (olyan civil aloldal létrehozásának lehetősége, amely aktuális információkat, híreket tartalmaz civil szervezeteknek, civil szervezetekről az Önkormányzat a civil szervezetek és a vállalkozások közti kommunikáció javítása érdekében, valamint olyan felület létrehozásának lehetősége, amely kizárja a rendezvények egy időben történő szervezését).*
* Az Önkormányzat célja, hogy lehetőségeihez mérten továbbra is támogassa a civil szervezetek tevékenységét. Továbbá célja, hogy ~~a működési támogatások mértékét csökkentse, valamint~~ azon szervezetek számára, amelyek az Önkormányzati indíttatásra valósítanak meg rendezvényeket, fix támogatást biztosítson. Az Önkormányzat megvizsgálja a pályázati kiírások tartalmát, azokat a célkitűzéseknek megfelelően alakítja ki, valamint felhívja a civil szervezetek figyelmét arra, hogy a rendezvénytámogatásokat előnyben részesíti.
* az Önkormányzat célja, hogy minél több közös pályázatot valósítson meg civil szervezetekkel.
* Az Önkormányzat célja, hogy az önkormányzati programok megvalósításába (Aktív Időskor, Európa Kulturális Fővárosa Pályázat) minél szélesebb körben vonjon be civil szervezeteket.
* Az önkormányzati intézmények, nonprofit szervezetek feladat-ellátásuk során minél szélesebb körben vonjanak be civil szervezeteket.
* Az Önkormányzat célja a civil szervezetek nemzetközi kapcsolatainak ösztönzése.
* *Az Önkormányzat célja a Civil Információs Centrummal való folyamatos kapcsolattartás.*
* Az Önkormányzat célja a Civil Fórum folyamatos működtetése;
* az Önkormányzati Támogatások Rendszere fenntartása, fejlesztési lehetőségeinek vizsgálata *(elektronikus elszámolás lehetősége);*

*Az Önkormányzat érdeke, hogy minél több erős, jól működő szervezet legyen Szombathelyen. A civil szervezet erősödését szolgálja vezetőinek profizmusa, önkénteseinek elhivatottsága, a rendszeres képzés, kapcsolatépítés más civilekkel és a médiával. Az elkövetkező időszak nagy kérdése, hogyan tud kapcsolatot építeni a vállalkozói szférával, és ebben milyen szerepet vállalhat az Önkormányzat.*

Szombathely, 2017. ……………… „ ”

**/: Dr. Puskás Tivadar :/**

**polgármester**

**Záradék:**

Szombathely Megyei Jogú Város Civil Koncepcióját Szombathely Megyei Jogú Város Közgyűlése a ……/2017 (…….) Kgy. sz. határozatával fogadta el.

1. Civil Információs Portál alapján [↑](#footnote-ref-1)
2. Kuti Éva: Hívjuk talán nonprofitnak (Nonprofit Alapítvány, Budapest, 1998) [↑](#footnote-ref-2)
3. Civil szervezetek kézikönyve- jogszabályok magyarázata nem csak civil szervezeteknek szerk. Latorcai Csaba, Szabics Bálint 24. old. [↑](#footnote-ref-3)
4. Az egyesülési jogról, közhasznú jogállásról, valamit a civil szervezetek működéséről és támogatásáról szóló 2011. évi CLXXV. törvény 4.§. (1) (2) [↑](#footnote-ref-4)
5. Az egyesülési jogról, közhasznú jogállásról, valamit a civil szervezetek működéséről és támogatásáról szóló 2011. évi CLXXV. törvény 4.§. (3) [↑](#footnote-ref-5)
6. Civil szervezetek kézikönyve- jogszabályok magyarázata nem csak civil szervezeteknek szerk. Latorcai Csaba, Szabics Bálint 36. old. [↑](#footnote-ref-6)
7. Civil szervezetek kézikönyve- jogszabályok magyarázata nem csak civil szervezeteknek szerk. Latorcai Csaba, Szabics Bálint 36. old. [↑](#footnote-ref-7)
8. Civil szervezetek kézikönyve- jogszabályok magyarázata nem csak civil szervezeteknek szerk. Latorcai Csaba, Szabics Bálint 37. oldalán részletesen olvasható [↑](#footnote-ref-8)
9. dr. Bódi György- dr. Gécziné dr. Bárdosi Edit- Kahulits Andrea- dr. Kákai László- dr. Lakrovits Elvira- dr. Lele Zsófia- Nagy József- dr. Nagy Krisztina- dr. Potháczki Dóra- dr. Tóth Bernadett: Változó civil világ 52. old [↑](#footnote-ref-9)
10. Az egyesülési jogról, közhasznú jogállásról, valamit a civil szervezetek működéséről és támogatásáról szóló 2011. évi CLXXV. törvény 2.§ 14. pont [↑](#footnote-ref-10)
11. Lásd 1. ábra [↑](#footnote-ref-11)
12. Lásd 2. ábra [↑](#footnote-ref-12)
13. Lásd 3.2.1.1 bekezdés [↑](#footnote-ref-13)
14. Lásd 3. ábra [↑](#footnote-ref-14)
15. Lásd 4. ábra [↑](#footnote-ref-15)
16. Lásd 5. ábra [↑](#footnote-ref-16)
17. Lásd 6. ábra [↑](#footnote-ref-17)
18. Lásd 7. ábra [↑](#footnote-ref-18)
19. Lásd 7. ábra [↑](#footnote-ref-19)
20. Lásd 7. ábra [↑](#footnote-ref-20)
21. Lásd 8. ábra [↑](#footnote-ref-21)